Drie doodgeskiet toe hulle kluis wou oopsny | Maroela Media
Regeringsdokument niks anders as 'ANC-staatsgreep'
Belastingbetaler dok op vir oud-ministers se luukse vlugte
Drie doodgeskiet toe hulle kluis wou oopsny
Die polisie in Kwanobuhle in Uitenhage in die Oos-Kaap het 'n ondersoek van stapel gestuur ná drie mans, tussen 30 en 36 jaar oud, by 'n huis in Tiyastraat doodgeskiet is.
Kapt. Gerda Swart, woordvoerder van die polisie, het gesê die skietery het Maandagaand kort ná 19:30 plaasgevind. Sy het gesê 'n groep mans was na bewering besig om 'n kluis by 'n huis oop te sny toe hulle begin baklei het. Die polisie vermoed die onderonsie het tot die skietery gelei.
Drie mans is op die toneel doodgeskiet. Twee mans is gewond.
Die verdagtes het in 'n onbekende voertuig van die toneel gevlug. Volgens Swart poog polisiebeamptes om die eienaar van die kluis op te spoor. Die polisie ondersoek drie sake van moord en twee van poging tot moord.
Enigiemand met verdere inligting word versoek om Kwanobuhle SAPD te kontak.
31-jarige in hof oor voetganger se dood
Man gevonnis oor PE-pa se moord
As daar iets waardevols in die kluis is dan is dit myne.
Moet se die storie klink baie interresant.
Wonder waar kom die kluis vandaan en wat is of was daar binne.
Pleks poog die polisie om die verdagtes wat weggekom het op te spoor maar ek glo dit is miskien te ingewikkeld vir hulle miskien die beste om vir die kluis te kyk en te wonder wat daarin is
Die polisie gaan seker nou die kluis na die polisie stasie neem om dit te monitor. More sal ons in die media sien dat die kluis by die polisie stasie oopgebreek is deur onbekende verdagtes. Die kluis was leeg gevind maar n kommissie van ondersoek sal aangestel word om uit te vind wat daarin was en aan wie dit behoort het.